In nomine summæ  indiuiduæ Trinitatis Patris  Filij  Spiritus sancti, Amen. Sanctorum prædecessorum nostrorum ordinatio labilis memoriæ defectum, seu fortunæ mutabilitatem in futurum præcauens, multimodis nos instruit exemplis ea, quæ in Ecclesia Dei solemniter aguntur literalibus tradere monumentis. Eorum igitur meritis,  dignis operibus pro spe,  retributione cœlestium participari desiderans, Gotefridus ego nutu Dei almæ Lingonicæ sedis Episcopus, hoc in diuinæ misericordiæ respectu pietatis genere consulendum destinaui, vt Eleemosynis,  benègestis prædecessorum meorum Monasterio Reomaensirationabili iure subscriptis,  deputatis, manum fauoris mittam,  per bonæ voluntatis holocaustum iustorum me benefactis intercludam. Laude igitur  consilio fidelium nostrorum,  totius Lingonensis Ecclesiæ, interueniente Domno Petro Reomaensis Monasterij Abbate præstantissimo, Deo primùm,  beatæ Mariæ Virgini Dei Genitrici,  B. Ioanni Reomaensis Monasterij,  Monachis ibi in seruitio Dei aggregatis, vel eis in perpetuum successuris de omnibus rebus subinsertis, secundùm priuilegia prædecessorum meorum Lingonensium Episcoporum, huiusmodi testamentum ex parte mea constituo, conscribo  confirmo. Priuilegium Sigoaldi Episcopi de consecratione Abbatis, de fraterna dilectione, de charitatiua fratrum castigatione,  emendatione, sed  de omnibus quæcumque Episcopaliter præcepit,  confirmauit, laudamus  confirmamus. Priuilegium Guidrici Episcopi de tribus Ecclesiis, videlicet de Asiaco, de Similiaco,  de vineis. Priuilegium Acchardi Episcopi de Ecclesia de Scolis cum appenditiis suis. Priuilegium Brunonis Episcopi de Ecclesia Corporis sancti, Montis Bertaldi, Betfontis, Asneriis, Ricei,  Niudis. Priuilegium Hugonis Episcopi de Ecclesia Iuliaci. Priuilegium Arduini Episcopi de iure Parochiæ Asiaci,  de integritate ipsius. Priuilegium Rainardi Episcopi de Ecclesia Curtannaci, cum appenditiis suis, de Ecclesia Ateiensi, de Ecclesia Barri, de Ecclesia Camedonensi. Priuilegium Ioceranni Episcopi de Ecclesiis Byrrei, Ricei, Curtannaci cum appendiciis suis, Capella videlicet Montis Barri Ecclesiæ subscripta,  subiecta, de iure fundorum,  Casamentorum B. Ioannis, de oblationibus,  decimis laicorum personis abiudicatis,  in omnibus Parochiis illis per manus Episcoporum saluo iure Ecclesiæ nostræ B. Ioanni redditis,  concessis. Priuilegium Roberti Episcopi de rebus supra scriptis,  inferius subiiciendis. Priuilegium Guilenci Episcopi de rebus suprascriptis,  de duabus Abbatiis Sanctimonialium, Orbiaci videlicet atque Rubeimontis. Has igitur omnes denominatas Ecclesias,  quæcumque antiquorum patrum, seu principum pia deliberatione ad proprietatem prædicti Monasterij pertinere cognouimus pro posse nostro redintegrare,  reformare cupientes iuxta legem,  determinationem singulorum propriè,  communiter salua consistere,  inuiolata permanere, censemus,  præcipimus,  quidquid boni ratione iustitiæ ex nostra parte superaddere possumus, Spiritus sancti gratia cooperante superaddimus,  concedimus. De duabus verò Abbatiis illis, Orbiaci videlicet, atque Rubeimontis, quarum vna in proprio B. Ioannis prædio, altera in propria parochia constructa esse cognoscitur, scandalum discordiæ penitus contradicentes, vt debitum honorem,  reuerentiam Domno Abbati  suis exhibeant, mandamus,  obsecramus. Non enim licet aliis Monachis subintrare, si aliquando contigerit in Abbatiis illis ratione aliqua ordinem immutari. Cœmeteria verò in suis parochiis antiquitus constituta,  consecrata, secundum parochialia iura, suos vsus habeant,  obtineant, nec alterius parochianum aliqua Ecclesia recipiat, nisi per consilium Ecclesiæ suæ Abbas, vel minister eius hoc fieri permittat. His etiam præscriptis addimus Ecclesiam de Spissia cum appendiciis suis, saluis Synodis  consuetudinibus Ecclesiæ Lingonensis,  eam cum laude  consilio Religiosorum virorum  Archidiaconorum supradictæ Ecclesiæ Reomaensi in perpetuum concedimus. Addimus etiam  concedimus Ecclesias de Esteth, de Cameredo, Ecclesias annexas villæ S. Remigij Betfontis, Visarnei, Teleiaci. De electione verò sacerdotum in Ecclesia Spissiæ, canonicam potestatem eidem Ecclesiæ Reomaensi concedimus. Hæc autem omnia tam ex prædecessorum nostrorum, quàm ex nostro præcepto generaliter astruentes, chartam subinde plenissimè conscriptam,  astipulatam manus propriæ tactu,  subscriptione confirmamus,  Archidiaconis nostris ordinabiliter confirmandam donamus. Si quis verò contra istius nostræ definitionis paginam obuius ire præsumpserit, bis vel tertiò commonitus, nisi se correxerit,  ad emendationem venerit, anathematis vinculo teneatur. Acta sunt hæc anno ab Incarnatione millesimo centesimo quadragesimo septimo, Apostolicæ sedis cathedram obtinente Domino Eugenio, Francorum excellentissimo Rege Ludouico. Sub quo omnes fere nationes contra paganorum infidelitatem commotæ sunt, Lingonicæ sedis Episcopo Domino Gotefrido. Ego Hulricus subscripsi. Ego Pontius Lingonensis Ecclesiæ Archidiaconus subscripsi. Ego Garnerius Archidiaconus subscripsi. Sunt etiam testes huius rei Lingonici Canonici Hugo de Riueria, Vuido Venator. Gaulterius Trecensis Canonicus. Rainaldus Decanus Montis Barri. Petrus de sancto Georgio. Odo de Furno. Herbertus Abbas S. Stephani Diuionensis. Raimbaldus Abbas de Alba Riua. Clarembaldus Sacerdos.